ב-1 ביולי 2018, הבקיע ארבעה שערים נגד בראן ב-21 הדקות הראשונות של המשחק כשהוא מבטיח לקבוצתו ניצחון 0–4 נגד מוליכת הליגה, שהייתה ללא ספיגה עד למשחק זה. במשחק נכח צייד כישרונות של קבוצת מנצ'סטר יונייטד. מאמן מולדה, אולה גונאר סולשיאר השווה את כישרונו של האלנד לזה של רומלו לוקאקו וחשף שהמועדון דחה מספר הצעות מחיר עבור האלנד ממועדונים שונים. במשחק הבא ב-8 ביולי, האלנד הבקיע שני שערים ובישל אחד נוסף בניצחון 1–5 על ואלרנגה. האלנד גם הבקיע במדי מולדה בניצחון 0–3 במסגרת הליגה האירופית נגד לאצ'י בבית, ב-26 ביולי 2018.
רד בול זלצבורג.
ב-19 באוגוסט 2018 חתם ברד בול זלצבורג לחוזה למשך חמש שנים, החל מה-1 בינואר 2019.במשחקו הראשון במדי זלצבורג במסגרת ליגת האלופות, אירח עם קבוצתו את ראסינג גנק אותה הביסו 2–6, באותו משחק כבש שלושער ובכך הפך לשחקן הראשון שכובש שלושה שערים במשחקו הראשון בליגת האלופות. במשחקה השני התארחה זלצבורג באנפילד שבליברפול שם הפסידה 3–4 באותו משחק כבש האלנד שער נוסף. במשחקה השלישי בשלב הבתים אירחה זלצבורג את נאפולי לה הפסידה 2–3. במשחק זה כבש ארלינג האלנד צמד שערים. במשחקה הרביעי במפעל התארחה זלצבורג בנאפולי שם המשחק נגמר בתיקו 1-1 במשחק זה כבש שוב פעם האלנד. במשחק החמישי התארחה זלצבורג בגנק שם ניצחה פעם נוספת 1–4. במשחק זה כבש ארלינג האלנד פעם נוספת, מה שהעמיד אותו כשחקן הראשון שכובש לאורך חמשת משחקיו הראשונים במפעל.
האלנד לא חדל מלכבוש גם בבונדסליגה האוסטרית, כשכבש כבר במשחקו השני בליגה, בניצחון קבוצתו 1–4 נגד מטרסבורג. שבוע לאחר מכן כבש האלנד שלושער במשחק הליגה מול וולפסברג בו ניצחה זלצבורג 2–5. גם במשחק הבא הצליח לכבוש האלנד צמד שערים. האלנד הצליח ליצור רצף של שישה משחקי ליגה רצופים בהם כבש 11 שערים. ב-14 בספטמבר, כבש שלושער שני ובישל שני שערים נוספים בניצחון הענק של רד בול זלצבורג על הארטברג מהליגה האוסטרית. ב-10 בנובמבר 2019, כבש פעם נוספת שלושער נגד וולפסברג כשהפעם היא ניצחה רק 0–3. ב-19 ביולי 2019, ערך האלנד את הופעת הבכורה שלו בגביע האוסטרי נגד פארנדורף. באותו משחק הצליח הואלנד לכבוש שלושה שערים ובכך הפך לשחקן הראשון בתולדות רד בול זלצבורג לכבוש שלושער בליגת האלופות, הגביע האוסטרי והבונדסליגה האוסטרית.
דורטמונד.
לאור יכולתו המרשימה בבונדסליגה האוסטרית ובשלב הבתים של ליגת האלופות. במהלך חודש ינואר, חתם האלנד בבורוסיה דורטמונד מהליגה הגרמנית לחוזה למשך ארבע שנים. בהופעת הבכורה שלו במשחק הליגה מול אאוגסבורג, עלה מהספסל בדקה ה-55 וכבש שלושער. ב-24 בינואר במשחקו השני עלה פעם נוספת מהספסל ועזר לקבוצות לנצח את קלן 5-1 כשכבש צמד שערים והעלה את מאזנו לחמישה שערי ליגה ב-59 דקות משחק בלבד. במשחקו השלישי בקבוצה פתח החלוץ הנורווגי לראשונה בהרכב וכבש צמד שערים נוסף בניצחונה של בורוסיה דורטמונד על אוניון ברלין 5-0. בעקבות צמד זה העלה את מאזנו לשבעה שערים בפחות מ-180 דקות. בסוף חודש ינואר זכה האלנד בפרס שחקן החודש של הליגה הגרמנית. ב-4 בפברואר ערך את הופעת הבכורה שלו במסגרת הגביע הגרמני. אמנם בורוסיה דורטמונד הפסידה את משחקה 2–3 לוורדר ברמן, הולנד הצליח לכבוש שער אחד. ב-15 בפברואר כבש האלנד שער נוסף בניצחון על פרנקפורט 4-0 ובכך המשיך את מאזנו של שישה משחקים בהם כבש תשעה שערים.
ב-18 בפברואר שב האלנד לליגת האלופות והפעם במדי בורוסיה דורטמונד. האלנד הצליח לכבוש צמד שערים ולעזור לקבוצות לנצח את פ.ס.ז 2-1 במסגרת המשחק הראשון בשלב שמינית גמר ליגת האלופות. צמד זה העלה את מאזנו של האלנד לעשרה שערים בשבעה משחקים (שמונה שערים עם רד בול זלצבורג, שני שערים עם בורוסיה דורטמונד.) ובכך הפך לשחקן השני הכי צעיר שמגיע למספר הזה. בעזרת שערים אלו הפך הלאנד לשחקן הראשון של בורוסיה דורטמונד הכובש שער במשחק הבכורה שלו בבונדסליגה, הגביע הגרמני וליגת האלופות.
ב-22 בפברואר כבש פעם נוספת והפעם בניצחונה של בורוסיה דורטמונד את ורדר ברמן שער זה היה שערו ה-12 בשמונה משחקים בלבד במדי בורוסיה דורטמונד. השער העלה את מאזנו ל-40 שערים בכל המסגרות בעונת 2019/2020.
ב-21 בנובמבר 2020 כבש רביעייה במחצית אחת בניצחון קבוצתו 2–5 על הרטה ברלין.
ב-9 בינואר 2021 כבש צמד בניצחון קבוצתו 1–3 על ר.ב. לייפציג והפך לשחקן שכבש הכי הרבה שערים ב-25 ההופעות הראשונות שלו בהן כבש 25 שערים.
ב-6 במרץ 2021 כבש האלנד צמד תוך תשע דקות בהפסד דורטמונד 2–4 מול באיירן מינכן ובכך כבש את שערו המאה בכל המסגרות, השחקן הכי צעיר שמגיע להישג זה, כשלשם ההשוואה כריסטיאנו רונאלדו עשה זאת ב־301 משחקים, ליאו מסי עשה זאת ב-201 משחקים וקיליאן אמבפה עשה זאת ב־180 משחקים.
ב-9 במרץ 2021 כבש האלנד צמד נגד סביליה בתיקו 2-2 בליגת האלופות. צמד זה העלה את מאזנו ל-20 שערי ליגת האלופות ב-14 משחקים בלבד, המהיר בהיסטוריה להגיע להישג הזה.
ב-13 במאי 2021, השתתף האלנד בגמר הגביע הגרמני בו התמודד מול רד בול לייפצינג, דורטמונד ניצחה 1–4 וזכתה בגביע כשהאלנד כובש צמד שערים.
גם את עונת 2021/22 פתח האלנד בצורה נהדרת כשכבש שבעה שערי ליגה וארבעה בישולים כבר אחרי חמישה משחקים מה שהעלה את מאזנו ל-68 שערים ב-67 הופעות במדי דורטמונד.
מנצ'סטר סיטי.
ב-10 במאי 2022, לאחר עונה ארוכה בה שמו של האלנד היה מקושר למספר גדול של מועדוני צמרת, הודיעה קבוצת הפרמייר ליג מנצ'סטר סיטי, הקבוצה בה שיחק אביו, כי הגיעה לסיכום עם האלנד ובורוסיה דורטמונד על מעברו של השחקן.
ב-30 ביולי 2022 ערך הופעת בכורה בקבוצה, בהפסד 1–3 לליברפול במשחק מגן הקהילה. ב-7 באוגוסט 2022 ערך הופעת בכורה בפרמייר ליג, וכבש צמד שערי בכורה בניצחון 0–2 על ווסטהאם יונייטד. ב־27 באוגוסט כבש שלושער בניצחון הביתי 4–2 על קריסטל פאלאס. הוא ערך את הופעת הבכורה התחרותית שלו ב-30 ביולי, כששיחק את כל 90 הדקות בתבוסה 3-1 לליברפול במגן הקהילה של ה-FA ב-2022. ארבעה ימים לאחר מכן כבש שלושער נוסף בניצחון 0-6 על נוטינגהאם פורסט. הוא הפך לכדורגלן שכבש הכי מהר שני שלושער בפרמייר ליג.
קריירת נבחרות.
האלנד מייצג את נורווגיה בנבחרות בקבוצות גיל שונות. ב-27 במרץ 2018, הוא הבקיע שלושער במשחק נגד סקוטלנד שהסתיים בניצחון 4–5 שסייע לנורווגיה העפלה לשלב הבא במוקדמות יורו 2018 עד גיל 19.
ב-22 ביולי 2018, הבקיע במדי הנבחרת בשוויון 1-1 נגד איטליה במסגרת יורו 2018, שער שהצעיד את נורווגיה קדימה לפני שאיטליה השוותה משערו של מויס קין.
ב-30 במאי 2019, במסגרת משחקי שלב הבתים של גביע העולם בכדורגל עד גיל 20, כבש תשיעייה בניצחון נבחרתו 12–0 על נבחרת הונדורס עד גיל 20, ובכך קבע את שיא הכיבושים במשחק בודד אי פעם בטורניר. האלנד סיים את הטורניר כמלך השערים בזכות אותם תשעה שערים ואף על פי שלא כבש שער אחד נוסף.
את שער הבכורה במדי הנבחרת הבוגרת כבש ב-4 בספטמבר 2020 במסגרת ליגת האומות בהפסד נבחרתו 1–2 לנבחרת אוסטריה. שלושה ימים מאוחר יותר, ב-7 בספטמבר כבש צמד ראשון בנבחרת בניצחון 1–5 על צפון אירלנד.
חיים אישיים.
האלנד הוא בנו של בלם לידס יונייטד ומנצ'סטר סיטי לשעבר אלף-אינגה האלנד . גם האלנד עצמו הוא אוהד מושבע של לידס יונייטד.
סטטיסטיקה.
מועדונים.
נכון ל-1 בספטמבר 2022
בינלאומי.
נכון ל-19 במאי 2022
רביית כלאיים
רביית כלאיים (בלועזית: היברידיזציה) היא רבייה מינית בין אורגניזמים חיים מאוכלוסיות השונות גנטית זו מזו, כגון מזנים שונים, ממינים שונים, מסוגים שונים, ולעיתים נדירות מאוד מקבוצות טקסונומיות מרוחקות זו מזו אף יותר. צאצאי רביית כלאיים נקראים בני כלאיים (אנגלית: hybrid, במינוח עממי "בני תערובת" או "מעורבים"), ותכופות הם מפגינים צירוף תכונות פנוטיפיות של הוריהם.
לעיתים בני כלאיים מצטיינים באון כלאיים כתוצאה מהטרוזיגוטיות גדולה יותר מאשר של כל אחד מהוריהם. אך ככל שההבדל הגנטי בין שני אורגניזמים גדול יותר, ובפרט כאשר הם שייכים למינים שונים, רביית כלאיים ביניהם עשויה להיות בלתי-אפשרית או קשה מאוד, כתוצאה ממחסומי רבייה שונים כמו חוסר משיכה מינית או אי-התאמה במספר ובהרכב הכרומוזומים שלהם, ובני הכלאיים הנדירים עלולים להיות בלתי פוריים. דוגמה מוכרת היטב לבני כלאיים הם פרדים, הנולדים מזיווג של חמור וסוסה, ומצטיינים בכוחם ובעמידותם אך כמעט תמיד עקרים. אך לפעמים בני-כלאיים בטבע מייסדים מינים חדשים, ורבים מזני הצמחים החשובים ביותר בחקלאות, כגון חיטה, אפונה ופרי הדר, תורבתו והושבחו בסיוע הכלאה של מיני בר.
בני-כלאיים בין מינים מרוחקים מאוד זה מזה הם בלתי-אפשריים במציאות, אך נפוצים במיתולוגיה ובפולקלור, כגון בנות ים וקנטאורים.
אטימולוגיה ומונחים.
מקורה של המילה האנגלית "היבריד", בדומה למונחים ביולוגים רבים אחרים, הוא מלטינית. מונח זה משמש לבני כלאיים בעיקר בטבע, בעוד שבני כלאיים כתוצאה מהכלאה מכוונת של זנים בשירות האדם, למשל בחקלאות או של חיות מחמד, תכופות מכונים באנגלית crossbreed. בטקסונומיה בני כלאיים בין טקסונים נקראים בשמות הטקסונים של הוריהם עם סימן × ביניהם, למשל המין נענע חריפה ייקרא "Mentha spicata" × "Mentha aquatica" לפי שמות המינים של הוריו, נענע קרחת ("Mentha spicata") ונענת המים ("Mentha aquatica").
במדע הגנטיקה, בני הכלאיים מן הדור הראשון להכלאה מכונים F1 (ראשי תבות של filial 1 hybrid) ובני כלאיים מדורות נוספים של הכלאת בני-הכלאיים אלו עם אלו מכונים F3 ,F2 וכו'.